Document ID: 32013R0094

IZVEDBENA UREDBA KOMISIJE (EU) št. 94/2013
z dne 1. februarja 2013
o spremembi Uredbe (EU) št. 162/2011 glede intervencijskih centrov za riž v Španiji
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 41 v povezavi s členom 4 Uredbe,
ob upoštevanju naslednjega:
(1)
V Prilogi k Uredbi Komisije (EU) št. 162/2011 z dne 21. februarja 2011 o določitvi intervencijskih centrov za riž (2) so določeni intervencijski centri za riž.
(2)
V skladu s členom 55(1) Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3) je Španija Komisijo obvestila o spremenjenem seznamu svojih intervencijskih centrov za riž in seznamu skladiščnih prostorov teh intervencijskih centrov (4), ki so bili odobreni, ker izpolnjujejo minimalne pogoje iz predpisov Unije.
(3)
Zato je treba Uredbo (EU) št. 162/2011 spremeniti ter na spletu objaviti seznam skladiščnih prostorov, ki pripadajo tem intervencijskim centrom, in vse potrebne informacije za gospodarske subjekte, ki jih javna intervencija zadeva.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga k Uredbi (EU) št. 162/2011 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 1. februarja 2013

Labels: 3
17
18